b'\n_START_ARTICLE_\n\xc5\xa0eneh\n_START_SECTION_\nDokazi\n_START_PARAGRAPH_\n\xc5\xa0eneh je dokazan na treh skarabejih, zato spada v skupino samo nekaj dokazanih vladarjev iz \xc5\xa0tirinajste dinastije. Poreklo vseh treh skarabejev je neznano, kar ote\xc5\xbeuje ugotavljanje obsega njegovega kraljestva. Eden od skarabejev je trenutno v Britanskem muzeju, drugi v Aberdeenu (katalo\xc5\xa1ka \xc5\xa1tevilka 21048), tretji pa v Moskvi (katalo\xc5\xa1ka \xc5\xa1tevilka 2258)._NEWLINE_\xc5\xa0enehov moskovski skarabej ima okrasno obrobo z vzorcem vrvi, zna\xc4\x8dilno za skarebeje uradnikov iz Trinajste dinastije ter faraona \xc5\xa0e\xc5\xa1ija in njegovega sina Ipkuja iz zgodnje \xc5\xa0tirinajste dinastije. \xc5\xa0eneh bi zato lahko bil tudi vladar iz zgodnje \xc5\xa0tirinajste dinastije s priimkom, ki bi lahko bil na Torinskem seznamu kraljev.\n_START_SECTION_\nIdentiteta\n_START_PARAGRAPH_\n\xc5\xa0eneh je za faraone \xc5\xa0tirinajste dinastije dokaj dobro dokumentiran. Egiptolog Kim Ryholt  je zato predlagal, da se ga poistoveti ali s faraonom Sehebrejem ali z Merd\xc5\xbeefarejem. Oba faraona sta vladala po tri do \xc5\xa1tiri leta \xe2\x80\x93 najdlje v \xc5\xa0tirinajsti dinastiji, sicer pa sta slabo dokumentirana. _NEWLINE_Ime \xc5\xa0enek se je v preteklosti zaradi napa\xc4\x8dnega branja znakov za \xc2\xbbdano \xc5\xbeivljenje\xc2\xab, epiteta, ki so ga obi\xc4\x8dajno dali vsem vladarjem, prevajalo kot \xc5\xa0enes.'